Zrin yiseggasen, Faḍma tuɣal d tilemzit tfaz aṭas di ṣṣifa. Nna lǧuher, seg tismin tɣul-itt ula di zwaǧ, tinexḍabin i tt-id yettqasaden tesruḥu-as-tent. Asmi i d-ussan warraw n Dda saɛid, Lɛerbi mmi-s n Lǧuher teɛjeb-as Faḍma, yewhem seg zin i as-yefka Rebbi. Faḍma d Lɛerbi myeɛjaben, myeḥmmalen, bnan asirem ɣer sdat, yeḍleb i yemma-s ad as-tt-texḍeb tugi, acku tebɣa Crifa yelli-s n weltma-s. Dda saɛid mi yesla yefreḥ-asen d ayen kan, ixdem-asen tameɣra isečč akk taddart.